Κανονισμός (ΕΚ) αριθ. 940/2003 της Επιτροπής

της 28ης Μαΐου 2003

σχετικά με τις αιτήσεις πιστοποιητικού εισαγωγής ρυζιού καταγωγής και προέλευσης Αιγύπτου στο πλαίσιο της δασμολογικής ποσόστωσης που προβλέπεται στον κανονισμό (ΕΚ) αριθ. 196/97

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 3072/95 του Συμβουλίου, της 22ας Δεκεμβρίου 1995, σχετικά με την κοινή οργάνωση αγοράς του ρυζιού(1), όπως τροποποιήθηκε από τον κανονισμό (ΕΚ) αριθ. 411/2002(2),

τον κανονισμό (ΕΚ) αριθ. 2184/96 του Συμβουλίου, της 28ης Οκτωβρίου 1996, σχετικά με τις εισαγωγές ρυζιού αιγυπτιακής καταγωγής και προελεύσεως(3),

τον κανονισμό (ΕΚ) αριθ. 196/97 της Επιτροπής, της 31ης Ιανουαρίου 1997, περί των λεπτομερειών εφαρμογής του κανονισμού (ΕΚ) αριθ. 2184/96 του Συμβουλίου σχετικά με τις εισαγωγές στην Κοινότητα ρυζιού αιγυπτιακής καταγωγής και προέλευσης(4), και ιδίως το άρθρο 4 παράγραφος 3,

Εκτιμώντας τα ακόλουθα:

(1) Το άρθρο 4 παράγραφος 3 του κανονισμού (ΕΚ) αριθ. 196/97 προβλέπει ότι η Επιτροπή καθορίζει ένα ενιαίο ποσοστό μείωσης των αιτούμενων ποσοτήτων, εάν οι αιτήσεις πιστοποιητικού εισαγωγής υπερβαίνουν τις ποσότητες που μπορούν να αναληφθούν. Το εν λόγω άρθρο προβλέπει επίσης ότι η Επιτροπή πρέπει να ανακοινώσει αυτή την απόφαση στα κράτη μέλη σε προθεσμία έξι εργάσιμων ημερών που υπολογίζονται από την ημέρα της υποβολής των αιτήσεων πιστοποιητικού.

(2) Οι αιτήσεις πιστοποιητικών εισαγωγής ρυζιού που υπάγεται στον κωδικό ΣΟ 1006, οι οποίες κατατίθενται από την 1η Σεπτεμβρίου 2001 έως τις 19 Μαΐου 2003, αφορούν ποσότητα 32065 τόνων, ενώ η μέγιστη ποσότητα που πρέπει να αναληφθεί ανέρχεται σε 32000 τόνους ρυζιού που υπάγεται στον κωδικό ΣΟ 1006.

(3) Πρέπει, κατά συνέπεια, να καθοριστεί το ποσοστό μείωσης, όπως προβλέπεται στο άρθρο 4 παράγραφος 3 του κανονισμού (ΕΚ) αριθ. 196/97, για τις αιτήσεις πιστοποιητικού εισαγωγής που κατατέθηκαν στις 19 Μαΐου 2003 και επωφελούνται από μείωση του δασμού όπως προβλέπεται με τον κανονισμό (ΕΚ) αριθ. 2184/96.

(4) Θα πρέπει επίσης να μην εκδίδονται πλέον πιστοποιητικά εισαγωγής παρέχοντα τη δυνατότητα μείωσης του δασμού για την τρέχουσα περίοδο εμπορίας.

(5) Δεδομένου του αντικειμένου τους, οι διατάξεις του παρόντος κανονισμού πρέπει να αρχίσουν να ισχύουν από τη δημοσίευσή τους στην Επίσημη Εφημερίδα της Ευρωπαϊκής Ένωσης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι αιτήσεις πιστοποιητικών εισαγωγής ρυζιού που υπάγεται στον κωδικό ΣΟ 1006 και επωφελείται από μείωση του δασμού όπως προβλέπεται με τον κανονισμό (ΕΚ) αριθ. 2184/96, οι οποίες κατατέθηκαν στις 19 Μαΐου 2003 και ανακοινώθηκαν στην Επιτροπή, συνεπάγονται την έκδοση πιστοποιητικών για τις ποσότητες που ζητήθηκαν και στις οποίες εφαρμόζεται το ποσοστό μείωσης 24,475.

Άρθρο 2

Οι αιτήσεις πιστοποιητικών εισαγωγής ρυζιού που υπάγεται στον κωδικό ΣΟ 1006 οι οποίες υποβάλλονται από τις 20 Μαΐου 2003 και μετά δεν συνεπάγονται πλέον την έκδοση πιστοποιητικών εισαγωγής στο πλαίσιο του κανονισμού (ΕΚ) αριθ. 2184/96.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Μαΐου 2003.

Για την Επιτροπή

J. M. Silva Rodríguez

Γενικός Διευθυντής Γεωργίας

(1) ΕΕ L 329 της 30.12.1995, σ. 18.

(2) ΕΕ L 62 της 5.3.2002, σ. 27.

(3) ΕΕ L 292 της 15.11.1996, σ. 1.

(4) ΕΕ L 31 της 1.2.1997, σ. 53.